《读方元善落花诗有感》
宋代·舒岳祥

次第花开次第飞，总堪饮酒与吟诗。
绝怜新绿光如沃，何必繁英儘在枝。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。